
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2023)0692),
–	tekintettel az Európai Unió működéséről szóló szerződés 294. cikkének (2) bekezdésére, 212. cikkére és 322. cikkének (1) bekezdésére, amelyek alapján a Bizottság javaslatát benyújtotta a Parlamenthez (C9‑0408/2023),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel a Számvevőszék 2024. január 30-i véleményére[footnoteRef:1], [1:  	A Hivatalos Lapban még nem tették közzé.] 

–	tekintettel az illetékes bizottságok által az eljárási szabályzat 74. cikkének (4) bekezdése alapján jóváhagyott ideiglenes megállapodásra, és tekintettel a Tanács képviselőjének 2024. április 8-i írásbeli kötelezettségvállalására, amely szerint egyetért a Parlament álláspontjával, az Európai Unió működéséről szóló szerződés 294. cikkének (4) bekezdésével összhangban,
–	tekintettel eljárási szabályzata 59. cikkére,
–	tekintettel a Külügyi Bizottság és a Költségvetési Bizottság által az eljárási szabályzat 58. cikke alapján folytatott közös tanácskozásokra,
–	tekintettel a Nemzetközi Kereskedelmi Bizottság és a Regionális Fejlesztési Bizottság véleményére,
–	tekintettel a Költségvetési Ellenőrző Bizottság levelére,
–	tekintettel a Külügyi Bizottság és a Költségvetési Bizottság jelentésére (A9-0085/2024),
1.	elfogadja első olvasatban az alábbi álláspontot;
2.	jóváhagyja a Parlament és a Tanács ezen állásfoglaláshoz csatolt együttes nyilatkozatát, amelyet az Európai Unió Hivatalos Lapjának C sorozatában tesznek majd közzé;
3.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
4.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

Az Európai Parlament álláspontja, amely első olvasatban 2024. április 24-én került elfogadásra a Nyugat-balkáni Reform- és Növekedéstámogató Eszköz létrehozásáról szóló (EU) 2024/... európai parlamenti és tanácsi rendelet elfogadására tekintettel
(A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU) 2024/1449 rendelettel.)

MELLÉKLET A JOGALKOTÁSI ÁLLÁSFOGLALÁSHOZ

Az Európai Parlament és a Tanács együttes nyilatkozata a Nyugat-balkáni Eszközre vonatkozó megfelelő költségvetési nómenklatúráról

[bookmark: _GoBack]Az Európai Parlament és a Tanács tudomásul veszi az Európai Bizottság jelentéstételről szóló nyilatkozatát. A költségvetési hatóság Szerződések szerinti előjogainak sérelme nélkül az Európai Parlament és a Tanács a megfelelő politikai és költségvetési ellenőrzés biztosítása érdekében felül kívánja vizsgálni az eszköz nómenklatúráját, például a kedvezményezettenkénti előirányzatok tekintetében. Az Európai Parlament és a Tanács felkéri az Európai Bizottságot, hogy a 2025. évi költségvetési tervezet elkészítése során adott esetben kellően vegye figyelembe ezt a nyilatkozatot.

